Document ID: 32005R1216

REGOLAMENT TAL-KUMMISSJONI (KE) Nru 1216/2005
tat-28 ta' Lulju 2005
li jemenda r-Regolament (KE) Nru 1227/2000 li jistipula regoli dettaljati għall-applikazzjoni tar-Regolament tal-Kunsill (KE) Nru 1493/1999 dwar l-organizzazzjoni komuni tas-suq tal-inbid, rigward il-potenzjal ta’ produzzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunssil (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq tal-inbid (1), u b'mod partikolari l-Artikolu 80(b) tiegħu,
Billi:
(1)
Bosta Stati Membri qed iħabbtu wiċċhom ma' diffikultajiet serji fl-applikazzjoni tad-dispożizzjonijiet tal-Artikolu 2(3) tar-Regolament (KE) Nru 1493/1999 li jikkonċerna l-proċedura r-regolarizzazzjoni ta' pjantaġġuni illegali. Dawn id-diffikultajiet jikkonċernaw, b'mod partikolari, mil-liema data għandha tinbeda l-proċedura msemmija. L-applikazzjoni ta' diversi dispożizzjonijiet li għandhom x'jaqsmu mal-għoti ta' deroga timponi piż amministrattiv serju u kkumplikat, b'mod partikolari rigward il-kontroll u l-penalitajiet.
(2)
Biex jingħelbu dawn id-diffikultajiet, jinħtieġ li d-dispożizzjonijiet dwar ir-regolarizzazzjoni ta' pjantaġġuni illegali jiġu emendati. Sakemm ma tingħata proposta xierqa lill-Kunsill u fl-interess ta' amministrazzjoni b'saħħitha, id-data tal-għeluq tal-proċedura stipulata fir-Regolament tal-Kummissjoni (KE) Nru 1227/2000 (2) għandha tkun posposta definittivament għall-31 ta' Diċembru 2007.
(3)
Ir-Regolament (KE) Nru 1227/2000 għandu għalhekk jiġi emendat skont dan.
(4)
Il-miżuri pprovduti f'dan ir-Regolament huma skont tal-Kumitat tal-Ġestjoni tal-Inbid,
ADOTTAT DAN IR-REGOLAMENT:
L-Artikolu 1
L-Artikolu 2(1a) tar-Regolament (KE) Nru 1227/2000 għandu jinbidel b'dan li ġej:
“1a. Id-data tal-iskadenza stipulata fl-Artikolu 2(3) tar-Regolament (KE) Nru 1493/1999 għandha tiġi posposta għall-31 ta' Diċembru 2007.”
L-Artikolu 2
Dan ir-Regolament għandu jidħol fis-seħħ tlett ijiem wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-1 ta’ Awwissu 2005.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta' Lulju 2005.

Labels: 6